CELEX: 32009R0575
Language: sl
Date: 2009-07-01 00:00:00
Title: Uredba Komisije (ES) št. 575/2009 z dne 1. julija 2009 o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor

2.7.2009   
            
            
               SL
            
            
               Uradni list Evropske unije
            
            
               L 172/9
            
         
      UREDBA KOMISIJE (ES) št. 575/2009
   z dne 1. julija 2009
   o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
   ob upoštevanju naslednjega:
   
               (1)
            
            
               V skladu s točko (d) prvega odstavka člena 61 Uredbe (ES) št. 1234/2007 se lahko sladkor, katerega proizvodnja v tržnem letu presega kvoto iz člena 56 navedene uredbe, izvozi le v okviru količinske omejitve, ki jo določi Komisija.
            
         
               (2)
            
            
               Uredba Komisije (ES) št. 924/2008 z dne 19. septembra 2008 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2008/2009 (3) določa zgoraj navedene omejitve.
            
         
               (3)
            
            
               Količine sladkorja iz zahtevkov za izvozna dovoljenja presegajo količinsko omejitev iz Uredbe (ES) št. 924/2008. Odstotek sprejetja je zato treba določiti za količine, ki se uporabljajo dne 22., 23., 24., 25. in 26. junija 2009. Vse zahtevke za izvozna dovoljenja za sladkor, ki so bili vloženi po 29. juniju 2009, je treba v skladu s tem zavrniti in začasno odložiti vlaganje zahtevkov za izvozna dovoljenja –
            
         SPREJELA NASLEDNJO UREDBO:
   Člen 1
   1.   Za izvenkvotni sladkor, za katerega so bili od 22. junija 2009 do 26. junija 2009 vloženi zahtevki, se izdajo izvozna dovoljenja za količine iz zahtevkov, pomnožene z odstotkom sprejetja, ki znaša 76,30317 %.
   2.   Zahtevki za izvozna dovoljenja za izvenkvotni sladkor, ki so bili predloženi 29. junija, 30. junija, 1. julija, 2. julija in 3. julija 2009, se zavrnejo.
   3.   Vlaganje zahtevkov za izvozna dovoljenja za izvenkvotni sladkor se začasno odloži za obdobje od 6. julija 2009 do 30. septembra 2009.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. julija 2009
      
         
            Za Komisijo
         
         Jean-Luc DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 178, 1.7.2006, str. 24.
   
      (3)  UL L 252, 20.9.2008, str. 7.